b'\n_START_ARTICLE_\nJava\n_START_PARAGRAPH_\nJava (indonezijsko Jawa) je otok v Jugovzhodni Aziji, ki pripada Indoneziji. Na otoku, velikem 139.000 km\xc2\xb2, \xc5\xbeivi pribli\xc5\xbeno 135 milijonov ljudi (okrog 60\xc2\xa0% indonezijskega prebivalstva), s \xc4\x8demer je Java eno najgosteje poseljenih obmo\xc4\x8dij sveta. Na njem le\xc5\xbeita tudi indonezijska prestolnica, D\xc5\xbeakarta, in drugo najve\xc4\x8dje mesto, Surabaja._NEWLINE_Otok ognjeni\xc5\xa1kega izvora le\xc5\xbei v Indijskem oceanu med Sumatro na zahodu, Balijem na vzhodu, Borneom na severu in Bo\xc5\xbei\xc4\x8dnim otokom na jugu. Gorski greben, ki poteka od vzhoda proti zahodu, tvori 83 vrhov, ki so ali so bili vsi aktivni ognjeniki. Med njimi je tudi Merapi, najaktivnej\xc5\xa1i indonezijski ognjenik, najvi\xc5\xa1ji vrh pa je Semeru s 3676 m.n.m.'